CELEX: 31996R0622
Language: el
Date: 1996-04-09 00:00:00
Title: Κανονισμός (ΕΚ) αριθ. 622/96 της Επιτροπής, της 9ης Απριλίου 1996, για την εφαρμογή του κανονισμού (ΕΚ) αριθ. 2534/95 του Συμβουλίου σε ορισμένους προορισμούς πλην των εδαφών της πρώην Γιουγκοσλαβίας (Αλβανία, Βουλγαρία, Ρουμανία)

Avis juridique important

|

31996R0622

Κανονισμός (ΕΚ) αριθ. 622/96 της Επιτροπής, της 9ης Απριλίου 1996, για την εφαρμογή του κανονισμού (ΕΚ) αριθ. 2534/95 του Συμβουλίου σε ορισμένους προορισμούς πλην των εδαφών της πρώην Γιουγκοσλαβίας (Αλβανία, Βουλγαρία, Ρουμανία)  

Επίσημη Εφημερίδα αριθ. L 089 της 10/04/1996 σ. 0010 - 0010

ΚΑΝΟΝΙΣΜΟΣ (ΕΚ) αριθ. 622/96 ΤΗΣ ΕΠΙΤΡΟΠΗΣ της 9ης Απριλίου 1996 για την εφαρμογή του κανονισμού (ΕΚ) αριθ. 2534/95 του Συμβουλίου σε ορισμένους προορισμούς πλην των εδαφών της πρώην Γιουγκοσλαβίας (Αλβανία, Βουλγαρία, Ρουμανία)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2534/95 του Συμβουλίου, της 24ης Οκτωβρίου 1995, σχετικά με τη δωρεάν διανομή, εκτός της Κοινότητας, οπωροκηπευτικών αποσυρομένων από την αγορά στην περίοδο εμπορίας 1995/96 (1), και ιδίως το άρθρο 4 παράγραφος 2,Εκτιμώντας:ότι, λαμβανομένων υπόψη των σοβαρών δυσκολιών εφοδιασμού ορισμένων τρίτων χωρών, ήτοι της Αλβανίας, της Βουλγαρίας και της Ρουμανίας, σκόπιμο είναι τα μήλα ή τα πορτοκάλια που αποσύρονται από την αγορά, κατά τη διάρκεια της περιόδου 1995/96, να μπορούν να αποσταλούν στις χώρες αυτές μέσω φιλανθρωπικών οργανώσεων εγκεκριμένων από τα κράτη μέλη, στο πλαίσιο της ανθρωπιστικής βοήθειας 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Υπό τους όρους που προβλέπονται από τον κανονισμό (ΕΚ) αριθ. 2534/95, τα μήλα και τα πορτοκάλια που αποσύρονται από την αγορά μπορούν, κατά τη διάρκεια της περιόδου 1995/1996, να διατεθούν στις εγκεκριμένες από τα κράτη μέλη φιλανθρωπικές οργανώσεις, με σκοπό τη δωρεάν διανομή τους στους πληθυσμούς της Αλβανίας, της Βουλγαρίας και της Ρουμανίας.Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 9 Απριλίου 1996.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 260 της 31. 10. 1995, σ. 1.